Publication: Magyar Közlöny
Issue: MK-2000-52 (Year: 2000, Number: 52)
Era: 1990-2004
Section: A Közigazgatási Továbbképzési Kollégium (a továbbiakban: Kollégium) a 199/1998. (XII. 4.) Korm. rendelet
Paragraph Index: 1032

A Közigazgatási Továbbképzési Kollégium (a továbbiakban: Kollégium) a 199/1998. (XII. 4.) Korm. rendelet (a köztisztviselők továbbképzéséről és a közigazgatási vezetőképzésről) 11. §-a (3) bekezdésének b) pontjában kapott felhatalmazás alapján felhívást ad ki köztisztviselői továbbképzési és vezetőképzési programok készítésére. A felhívás célja, hogy a köztisztviselők továbbképzéséhez és a közigazgatási vezetőképzéshez a magyar közigazgatási szervezetrendszerben ellátott különböző feladatkörökre kiterjedő széles továbbképzési programválaszték álljon a tervkészítő közigazgatási szervek [minisztériumok, megyei közigazgatási hivatalok, továbbá a köztisztviselői törvény 1. § (2) bekezdésében felsorolt szervek] rendelkezésére. A köztisztviselői továbbképzési és vezetőképzési rendszer működéséért és összehangolásáért a belügyminiszter felelős, az ő munkáját segítő szakértői testület a Kollégium. A Kormány a továbbképzések finanszírozását szolgáló központi továbbképzési célelőirányzat felosztását a belügyminiszter hatáskörébe utalja. A Kormány szigorú szakmai-minőségi követelményeket támaszt a központi célelőirányzatból támogatott képzésekkel szemben, ezért került kialakításra a köztisztviselői továbbképzési programok minősítési rendszere. A továbbképzési programok kidolgozásának minimumkövetelményeit a fenti kormányrendelet a következőképpen fogalmazza meg:

Source: https://magyarkozlony.hu/hivatalos-lapok/4c1e66df14a43b3b61af6535a8b12370f7e78162/dokumentumok/1566e8e82c1207db7d933df98bf3e476bb1b22f7/letoltes